UJI Electric Racing Team destaca en MotoStudent amb la mirada posada en 2023



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/8/2q/UJI-Electric-Racing-Team/&url=/com/noticies/2021/8/2q/UJI-Electric-Racing-Team/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/8/2q/UJI-Electric-Racing-Team/&url=/com/noticies/2021/8/2q/UJI-Electric-Racing-Team/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/8/2q/UJI-Electric-Racing-Team/&url=/com/noticies/2021/8/2q/UJI-Electric-Racing-Team/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/8/2q/UJI-Electric-Racing-Team/&url=/com/noticies/2021/8/2q/UJI-Electric-Racing-Team/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## UJI Electric Racing Team destaca en MotoStudent amb la mirada posada en 2023

30/08/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge UJI-Electric-Racing-Team Fotomoto
Diapositiva actual

Recurs d'imatge UJI-Electric-Racing-Team Fotoequipo

* [![ UJI-Electric-Racing-Team Fotomoto](/com/noticies/2021/8/2q/UJI-Electric-Racing-Team/Fotomoto.JPG)](#)
* [![ UJI-Electric-Racing-Team Fotoequipo](/com/noticies/2021/8/2q/UJI-Electric-Racing-Team/Fotoequipo.jpg)](#)

L'equip d'estudiants de la Universitat Jaume I UJI Electric Racing Team ha participat durant la segona quinzena de juliol en la sisena edició de MotoStudent 2021 en la categoria MotoStudent Electric, desenvolupant un prototip de motocicleta amb un sistema de propulsió 100% elèctric. La competició ha tingut lloc al circuit MotorLand d'Alcanyís (Aragó).

El conjunt d'enginyers de la Universitat Jaume I ha batut el rècord amb la fabricació de la motocicleta més lleugera de la categoria elèctrica en tota la història de la competició, amb un pes de 100 kg. D'altra banda, segons els ha comunicat el comitè d'experts de l'organització, l'estudiantat de l'UJI han sigut el primer i únic que ha aconseguit superar les verificacions elèctriques a la primera en aquesta sisena edició.

A més, també han aconseguit dissenyar un prototip de competició que va quedar quart en les proves d'acceleració, tan sols a 1,15 segons del primer. Tots aquests assoliments es van plasmar després en la graella d'eixida, perquè l'equip d'enginyers va aconseguir la vuitena posició, un lloc que no van poder aprofitar perquè van iniciar la carrera en l'última posició des del *pit lane* a causa de problemes tècnics. UJI Electric Racing Team ha ocupat el divuitè lloc en la classificació final. Malgrat el resultat de la carrera, l'equip castellonenc no ha marxat de MotoStudent amb les mans buides.

Els 15 minuts previs a la carrera van ser crucials per als castellonencs. Els enginyers elèctrics es disposaven a programar la configuració per a la carrera, quan es van adonar que el contactor no funcionava correctament. «En aqueix moment havíem de mantenir la calma, perquè tot l'esforç de tres anys de treball no es podia quedar allí», ha explicat Juan José Pérez, membre del Departament Elèctric. L'equip disposava d'una altra peça de recanvi, però el funcionament d'aquesta era diferent; per tant, el prototip no funcionaria. L'equip de la Universitat de Navarra, que no s'havia pogut classificar per a la carrera, els va prestar el seu.

Sergi Martí, membre del Departament de Disseny de Xassís i Estructures i pilot de l'equip, recorda com va viure aqueixos últims minuts: «En el moment previ a l'eixida sentia ràbia, però alhora estava tranquil perquè confiava en el meu equip. Sabia que, si la solució estava en les mans del departament elèctric, eixiríem a *donar canya*». Martí va eixir des del *pit lane* 15 segons abans de l'inici de la carrera, per la qual cosa no van poder aprofitar la vuitena posició en la graella d'eixida. El jove de Benicàssim, que va iniciar la carrera en últim lloc, explica les sensacions d'aqueix moment: «Des que el semàfor es va posar en verd, només volia donar gas fins a arribar el més lluny possible i aconseguir la millor posició: el meu equip s'ho mereixia». Els problemes amb les temperatures de la bateria van fer que la moto es detinguera en l'última corba abans d'arribar a meta, quan Sergi es trobava en la desena posició, un final que no fa justícia a l'esforç de l'equip.

«No sabem quin hauria sigut el resultat si tot haguera succeït de forma més tranquil·la. Però el que sí que podem assegurar és que mai vam imaginar sentir tot el que vam viure durant aqueixos quatre dies. És una experiència inoblidable que va traure la millor versió de nosaltres mateixos. Vam saber reaccionar a temps i aconseguir el nostre objectiu: córrer en un mundial amb una motocicleta construïda per l'estudiantat», conclou Raúl Soriano, líder de l'equip i membre del Departament de Disseny de Xassís i Estructures.

La finalitat principal d'UJI Electric va més enllà de participar en el mundial MotoStudent. Per a potenciar la labor de divulgació científica que han realitzat fins avui, l'equip ha organitzat un *tour* per a exposar la moto en les instal·lacions dels principals patrocinadors durant els mesos d'agost i setembre. El prototip s'ha pogut visitar en les instal·lacions de Porcelanosa, Tecinsa, KeraJet, Ajuntament de Vila-real, Ajuntament d'Olocau del Rei, Marvic Royo, Orbelgrupo, Tauro's Factory i Lamnax Engineering. Amb l'inici del curs escolar, es desplaçaran als instituts de Castelló i els voltants, així com a les facultats de la Universitat Jaume I, per a exposar el projecte i iniciar el procés de selecció de nous membres, que seran els encarregats de fabricar el prototip per a MotoStudent 2023.

El desenvolupament d'aquest projecte no hauria sigut possible sense l'ajuda de totes les persones i entitats que han col·laborat en la fabricació del prototip. L'objectiu d'UJI Electric sempre ha sigut apostar pel teixit empresarial de la província. Per això, s'ha col·laborat amb grans empreses com Porcelanosa, Tecinsa, KeraJet i Orbelgrupo que, juntament amb l'Ajuntament de Vila-real, han constituït el grup de principals col·laboradors.

Aquest equip vol agrair també a Abervian i Lamnax Engineering, però en concret a David Oliver i Adrián Bellés, el seu gran esforç i implicació. Gràcies a les hores de treball que han dedicat al projecte s'ha pogut dur a terme un prototip competitiu i eficient, a l'altura de les exigències de la competició.

Aquest agraïment també va dedicat a Tauro's Factory, Puig Hi-Tech Parts, Sika, IberPoligraph, Oma, Leroy Merlin, Her-vil, SpeedFiber, Alquila Rent a Car, Tallers Enrique García, Luigi's Design, Vissually, Robottions Robotic Solutions, Bornay, Sueca Iron, Castalia Suministros Industriales, Actual Car, Hackerspace, Altair, Rótulos Vila-real i Serigrafías Libra, així com a l'Ajuntament d'Olocau del Rei i a l'Associació d'Electricistes de Castelló.

Els nou estudiants que han format part de l'equip s'han organitzat en quatre departaments:

**Departament de Disseny de Xassís i Estructures**

Raúl Soriano, team leader i estudiant d'Enginyeria Mecànica

Sergi Martí, estudiant de Disseny Industrial i pilot

Pau Hinojosa, estudiant de Disseny Industrial

Óscar Muñoz, estudiant d'Enginyeria en Tecnologies Industrials i aprenent

**Departament de Disseny de Carenat**

Javier Vicente Royo, estudiant de Disseny Industrial

**Departament Elèctric**

Javier Albalate, enginyer elèctric

Juan José Pérez, enginyer elèctric

Roberth Ena, enginyer elèctric

**Departament de Comunicació**

Andrea Ayén, periodista

Berta López, periodista

**Professor tutor**

Lluís Monjó, professor d'Electricitat, Electrònica i Automàtica a la Universitat Jaume I

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00